
11 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1245 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μετονομασία σχολικής μονάδας Πρωτοβάθμιας 
Εκπαίδευσης. 

2 

Μετονομασία σχολικής μονάδας Πρωτοβάθμιας 
Εκπαίδευσης. 

3 

Τροποποίηση του Κανονισμού Λειτουργίας Ινστι¬ 
τούτων Επαγγελματικής Κατάρτισης (Ι.Ε.Κ.) που 
υπάγονται στη Γενική Γραμματεία Διά Βίου Μάθη¬ 
σης (Γ.Γ.Δ.Β.Μ.). 

4 

Επικαιροποίηση Άδειας Κολλεγίου «ϋΤΥ υΝΙΤΥ 
ΈΟΕΕΕΟΕ» στην εταιρεία «ϋΤΥ υ ΕΚΠΑΙΔΕΥΤΙΚΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ». 


ΑΠΟΦΑΣΕΙΣ 

Αριθμ. 55014/Δ1 (1) 

Μετονομασία σχολικής μονάδας Πρωτοβάθμι¬ 
ας Εκπαίδευσης. 

Ο ΥΠΟΥΡΓΟΣ, ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 2, κεφ. Β' του ν. 2817/ 
2000 «Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις» (ΦΕΚ 78/τ.Α'/14-3-2000). 

2. Τις διατάξεις του άρθρου 59 παρ. 15 του ν. 3966/2011 
«Θεσμικό πλαίσιο των Πρότυπων Πειραματικών Σχολεί¬ 
ων, Ίδρυση Ινστιτούτου Εκπαιδευτικής Πολιτικής, Ορ¬ 
γάνωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις». 

3. Το άρθρο 2 των υπ' αριθμ. 200 και 201/1998 προ¬ 
εδρικών διαταγμάτων «Οργάνωση και λειτουργία Νη¬ 
πιαγωγείων και Δημοτικών Σχολείων» (ΦΕΚ 161/τ.Α7 
13-7-1998). 

4. Τις διατάξεις του π.δ. 70 (ΦΕΚ 114/2015/τ.Α') περί... 
Μετονομασίας του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων,... 


5. Τις διατάξεις του με αρ. π.δ. 125/2016 με θέμα «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών» (ΦΕΚ 210/τ. Α7 5-11-2016). 

6. Το με αρ. πρ. Φ.2.1/3875/08-03-2017 έγγραφο της 
Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης Αττικής. 

7. Το με αριθμ. πρωτ. 4843/07-03-2017 έγγραφο της 
Διεύθυνσης Πρωτοβάθμιας Εκπαίδευσης Α' Αθήνας. 

8. Την γνωμοδότηση του Δημοτικού Συμβουλίου Αθηνών 
σύμφωνα με τη με αρ. 399411/19-12-2016 απόφασή του. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού σύμφωνα με τη με αριθμ. πρωτ 45939/ 
Β1/17-03-2017 εισήγηση της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων, αποφασίζουμε: 

Την μετονομασία από το σχολικό έτος 2016-2017 και 
εντεύθεν της σχολικής μονάδας Πρωτοβάθμιας Εκπαί¬ 
δευσης, ως ακολούθως: 

ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥ¬ 
ΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Α'ΑΘΗΝΑΣ 

Το 93° Δημοτικό Σχολείο Αθηνών σε «93° Δημοτικό 
Σχολείο Αθηνών - Γρηγόρης Λαμπράκης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Μαρτίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 55019/Δ1 (2) 

Μετονομασία σχολικής μονάδας Πρωτοβάθμι¬ 
ας Εκπαίδευσης. 

Ο ΥΠΟΥΡΓΟΣ, ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 2, κεφ. Β' του ν. 2817/ 
2000 «Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις» (ΦΕΚ 78/τ.Α'/14-3-2000). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 245/11.04.2017 


2. Τις διατάξειςτου άρθρου 59 παρ. 15 του ν. 3966/2011 
«Θεσμικό πλαίσιο των Π ρότυπων Πειραματικών Σχολεί¬ 
ων, Ιδρυση Ινστιτούτου Εκπαιδευτικής Πολιτικής, Ορ¬ 
γάνωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις». 

3. Το άρθρο 2 των υπ' αριθμ. 200 και 201/1998 Προ¬ 
εδρικών Διαταγμάτων «Οργάνωση και λειτουργία Νη¬ 
πιαγωγείων και Δημοτικών Σχολείων» (ΦΕΚ 161/τ.ΑΥ 
13-7-1998). 

4. Τις διατάξεις του π.δ. 70 (ΦΕΚ 114/2015/τ.Α’) περί... 
Μετονομασίας του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας Έρευνας και 
Θρησκευμάτων,... 

5. Τις διατάξεις του με αρ. π.δ. 125/2016 με θέμα «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών» (ΦΕΚ 210/τ.Α7 5-11-2016). 

6. Το με αρ. πρ. Φ.2.1/6862/21-04-2016 έγγραφο της 
Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης Αττικής. 

7. Το με αριθμ. πρωτ. 7079/15-04-2016 έγγραφο της 
Διεύθυνσης Πρωτοβάθμιας Εκπαίδευσης Α’ Αθήνας. 

8. Τη γνωμοδότηση του Δημοτικού Συμβουλίου Αθηνών 
σύμφωνα με τη με αρ. 103546/11 -03-2014 απόφασή του. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού σύμφωνα με τη με αριθμ. πρωτ. 45938/ 
Β1/17-3-2017 εισήγηση της Γενικής Διεύθυνσης Οικονο¬ 
μικών Υπηρεσιών του Υπουργείου Παιδείας, Έρευνας και 
Θρησκευμάτων, αποφασίζουμε: 

Τη μετονομασία από το σχολικό έτος 2016-2017 και 
εντεύθεν της σχολικής μονάδας Πρωτοβάθμιας Εκπαί¬ 
δευσης, ως ακολούθως: 

ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥ¬ 
ΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Α' ΑΘΗΝΑΣ 

Το 77° Δημοτικό Σχολείο Αθηνών σε «77° Δημοτικό 
Σχολείο Αθηνών - Μελίνα Μερκούρη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι 30-3-2017 

Μαρούσι, 30 Μαρτίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΚΙ 754 877 (3) 

Τροποποίηση του Κανονισμού Λειτουργίας Ινστι¬ 
τούτων Επαγγελματικής Κατάρτισης (Ι.Ε.Κ.) που 
υπάγονται στη Γενική Γραμματεία Διά Βίου Μά¬ 
θησης (Γ.Γ.Δ.Β.Μ.). 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν.4186/2013 (Α' 193) «Αναδιάρθρω¬ 
ση δευτεροβάθμιας εκπαίδευσης και λοιπές διατάξεις», 
όπως ισχύουν και ειδικότερα των άρθρων 17,18 και 23 


παρ. 4, 5, 6 και 7, όπως τροποποιήθηκαν και ισχύουν. 

2. Τις διατάξεις των άρθρων του ν. 3879/2010 (Α’ 163) 
«Ανάπτυξη της Διά Βίου Μάθησης και λοιπές διατάξεις», 
όπως ισχύουν. 

3. Τις διατάξεις του π.δ. 70/2015 (Α' 114) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

4. Τις διατάξειςτου π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

5. Τις διατάξειςτου π.δ. 114/2014 (Α' 181) «Οργανισμός 
Υπουργείου Παιδείας και Θρησκευμάτων». 

6. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α’ 98). 

7. Τη με αριθ. 26385/16.02.2017 κοινή απόφαση των 
Υπουργών Οικονομίας και Ανάπτυξης, Παιδείας, Έρευνας 
και Θρησκευμάτων, Εργασίας, Κοινωνικής Ασφάλισης 
και Κοινωνικής Αλληλεγγύης και Οικονομικών (Β' 491) 
«Πλαίσιο Ποιότητας Μαθητείας». 

8. Τις διατάξεις της με αριθ. 201408/Υ1/25-11-2016 
(Β' 3818) απόφασηςτου Πρωθυπουργού και του Υπουρ¬ 
γού Παιδείας, Έρευνας και Θρησκευμάτων «Ανάθεση 
αρμοδιοτήτων στον Υφυπουργό Παιδείας, Έρευνας και 
Θρησκευμάτων, Δημήτριο Μπαξεβανάκη». 

9. Τη με αριθ. 139931/Κ1/2015(Β' 1953) απόφαση των 
Υπουργών Οικονομίας, Υποδομών, Ναυτιλίας και Τουρι¬ 
σμού, Πολιτισμού, Παιδείας και Θρησκευμάτων, Οικονο¬ 
μικών, Εργασίας, Κοινωνικής Ασφάλισης και Κοινωνικής 
Αλληλεγγύης και Υγείας «Πρακτική Άσκηση ή Μαθητεία 
καταρτιζομένων Ι.Ε.Κ.». 

ΙΟ.Τη με αριθ. 5954/2014 (ΒΊ 807) απόφαση του Υφυ¬ 
πουργού Παιδείας και Θρησκευμάτων «Κανονισμός Λει¬ 
τουργίας Ινστιτούτων Επαγγελματικής Κατάρτισης (Ι.Ε.Κ.) 
που υπάγονται στη Γενική Γραμματεία Διά Βίου Μάθησης 
(Γ.Γ.Δ.Β.Μ.)». 

11. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και Ένταξης, Μονάδα Θ3 (2012). 

12. Την ανάγκη ρύθμισης των οργανωτικών και λει¬ 
τουργικών θεμάτων μαθητείας, που αφορούν στα Δη¬ 
μόσια και Ιδιωτικά Ι.Ε.Κ. 

13. Το γεγονός ότι από τις διατάξεις του παρόντος δεν 
προκαλείται δαπάνη για τον Κρατικό Προϋπολογισμό, 
αποφασίζουμε: 







Τεύχος ΒΊ 245/11.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Το άρθρο 3 της με αριθ. 5954/2.7.2014 (Β' 1807) από¬ 
φασης του Υφυπουργού Παιδείας και Θρησκευμάτων 
«Κανονισμός Λειτουργίας Ινστιτούτων Επαγγελματικής 
Κατάρτισης (Ι.Ε.Κ.) που υπάγονται στη Γενική Γραμματεία 
Διά Βίου Μάθησης (Γ.Γ.Δ.Β.Μ.) αντικαθίσταται ως εξής: 

Άρθρο 3.Α 

Πρακτική άσκηση 

1. Οι σπουδαστές των Ι.Ε.Κ. που έχουν συμπληρώσει 
τουλάχιστον 120 ημερομίσθια στην ειδικότητα που εγ- 
γράφονται, απαλλάσσονται, εφόσον το επιθυμούν, με 
υπεύθυνη δήλωση του άρθρου 8 του ν. 1599/1986 από 
την υποχρέωση φοίτησης του εξαμήνου Πρακτικής 
Άσκησης και τους απονέμεται η Βεβαίωση Επαγγελμα¬ 
τικής Κατάρτισης με την ολοκλήρωση των τεσσάρων 
εξαμήνων της θεωρητικής και της εργαστηριακής κατάρ¬ 
τισης. Οι σπουδαστέςτων Ι.Ε.Κ. που έχουν συμπληρώσει 
τουλάχιστον 40 ημερομίσθια στην ειδικότητα που εγγρά- 
φονται, προσμετρούνται αυτά στον χρόνο της Πρακτικής 
Άσκησης, εφόσον το επιθυμούν, με υπεύθυνη δήλωση 
του άρθρου 8 του ν. 1599/1986. 

2. Η Πρακτική Άσκηση, είναι συνολικής διάρκειας 960 
ωρών. Η Πρακτική Άσκηση μπορεί να πραγματοποιείται 
μετά την ολοκλήρωση των δύο πρώτων εξαμήνων. 

3. Οι σπουδαστές Ι.Ε.Κ. δύνανται να πραγματοποιούν 
την Πρακτική Άσκηση σε φυσικά πρόσωπα, Ν.Π.Δ.Δ., 
Ν.Π.Ι.Δ. και δημόσιες υπηρεσίες σύμφωνα με τις διατά¬ 
ξεις της παρ. 5 του άρθρου 23 του ν. 4186/2013 (Α' 193), 
όπως ισχύει, με ευθύνη του Ι.Ε.Κ. στο οποίο φοιτούν. 
Η περίοδος της πρακτικής άσκησης μπορεί να είναι συ¬ 
νεχιζόμενη ή τμηματική. 

4. Η εποπτεία, ο συντονισμός, η διασφάλιση της ποιό¬ 
τητας και η αξιολόγηση της πρακτικής άσκησης πραγμα¬ 
τοποιούνται με ευθύνη του Διευθυντή του Ι.Ε.Κ. ή άλλου 
οριζόμενου από αυτόν προσώπου ως Συντονιστή Πρα¬ 
κτικής Άσκησης. Ο Συντονιστής Π.Α. είναι αρμόδιος για 
την παρακολούθηση της παρουσίας του καταρτιζομέ- 
νου, τη διασφάλιση της ποιότητας του περιβάλλοντος 
εργασίας του, τον επιτόπιο έλεγχο της επιχείρησης και 
την τήρηση ατομικού φακέλου πρακτικής άσκησης με 
τις σχετικές μηνιαίες εκθέσεις προόδου. 

5. Η Πρακτική Άσκηση, τόσο στους ιδιωτικούς, όσο 
και στους φορείς του Δημοσίου, είναι δυνατόν να χρη¬ 
ματοδοτείται από εθνικούς ή/και κοινοτικούς πόρους, 
σύμφωνα με τις ισχύουσες κάθε φορά διατάξεις. 

Άρθρο 3.Β 

Υλοποίηση Προγράμματος Μαθητείας Ι.Ε.Κ. 

1. Ως Μαθητεία ορίζεται το εκπαιδευτικό σύστημα, 
στο οποίο ο μαθησιακός χρόνος εναλλάσσεται μεταξύ 
χώρου εργασίας και δομής κατάρτισης (δυϊκό σύστη¬ 
μα). Η Μαθητεία στα Ι.Ε.Κ., η οποία ορίζεται στο εξής 
ως «Πρόγραμμα Μαθητείας Ι.Ε.Κ.» αποτελείται από δύο 
τμήματα: «Πρόγραμμα Μαθητείας στο Ι.Ε.Κ.» και «Πρό¬ 
γραμμα Μαθητείας στον χώρο εργασίας». 

2. Στο Πρόγραμμα Μαθητείας Ι.Ε.Κ. εγγράφονται οι 
απόφοιτοι του 4ου εξαμήνου φοίτησης, εφόσον δεν 
έχουν πραγματοποιήσει πρακτική άσκηση. Η συνολική 
διάρκεια του είναι 960 ώρες και επιμερίζεται σε 192 ώρες 
κατάρτιση στο Ι.Ε.Κ., στο εξής «Πρόγραμμα Μαθητείας 


στο Ι.Ε.Κ.» και 768 ώρες μαθητεία στον χώρο εργασίας, 
στο εξής «Πρόγραμμα Μαθητείας στον χώρο εργασί¬ 
ας». Το «Πρόγραμμα Μαθητείας στον χώρο εργασίας» 
πραγματοποιείται σε φορείς του κατά το άρθρο 51 του 
ν. 1892/1990 (Α' 101) δημοσίου τομέα, φυσικά πρόσωπα, 
Ν.Π.Δ.Δ., Ν.Π.Ι.Δ., στο εξής «εργοδότης», σε αντικείμενα 
αντίστοιχα των ειδικοτήτων που έχουν προκηρυχθεί. 

3. Η χρονική κατανομή των ωρών μεταξύ δομής κα¬ 
τάρτισης και χώρου εργασίας ανά εβδομάδα ορίζεται 
σε μία ημέρα στο Ι.Ε.Κ. και τέσσερις ημέρες στον χώρο 
εργασίας, εκτός αν ορίζεται διαφορετικά στο Πρόγραμμα 
Σπουδών Μαθητείας. Σε ειδικές περιπτώσεις, ανάλογα με 
τη φύση της εργασίας της ειδικότητας υπάρχει δυνατό¬ 
τητα, σύμφωνα με το Πρόγραμμα Σπουδών, διαφορετι- 
κήςχρονικής κατανομήςτου Προγράμματος Μαθητείας 
στο Ι.Ε.Κ. και του Προγράμματος Μαθητείας στον χώρο 
εργασίας, εντός μηνός, με τις προϋποθέσεις ότι α) τη¬ 
ρείται η αναλογία των ωρών και β) χρονικά προηγείται 
η κατάρτιση στο Ι.Ε.Κ. του Προγράμματος Μαθητείας 
στον χώρο εργασίας. 

Ο αριθμός των ωρών κατάρτισης στο Ι.Ε.Κ. και μαθη¬ 
τείας στον χώρο εργασίας καθορίζεται σε οκτώ (8) ώρες 
ανά ημέρα. 

4. Οι σπουδαστές των Ι.Ε.Κ. που έχουν συμπληρώσει 
τουλάχιστον 120 ημερομίσθια στην ειδικότητα που εγ- 
γράφονται, απαλλάσσονται, εφόσον το επιθυμούν, με 
υπεύθυνη δήλωση του άρθρου 8 του ν. 1599/1986, από 
την υποχρέωση φοίτησης του προγράμματος Μαθητείας 
Ι.Ε.Κ. και τους απονέμεται η Βεβαίωση Επαγγελματικής 
Κατάρτισης με την ολοκλήρωση των τεσσάρων εξαμή¬ 
νων της θεωρητικής και της εργαστηριακής κατάρτισης. 

5. Στα δημόσια Ι.Ε.Κ. Τμήμα Μαθητείας ανά ειδικότη¬ 
τα δημιουργείται με οριστική έγκριση λειτουργίας που 
λαμβάνει από τη Γ.Γ.Δ.Β.Μ.Ν.Γ. ή τον αρμόδιο δημόσιου 
φορέα που υλοποιεί Πρόγραμμα Μαθητείας ΙΕΚ εφόσον 
συμπληρωθεί ο ελάχιστος απαιτούμενος αριθμός των 
δέκα (10) καταρτιζομένων, εκτός εξαιρετικών περιπτώ¬ 
σεων κατά τις οποίες υπάρχει τεκμηριωμένη εισήγηση 
από τον Διευθυντή του δημοσίου Ι.Ε.Κ. και ύστερα από 
απόφαση της Διεύθυνσης Διά Βίου Μάθησης. Γιατα ιδιω¬ 
τικά Ι.Ε.Κ. δεν ορίζεται ελάχιστος απαιτούμενος αριθμός. 
Ο μέγιστος αριθμός καταρτιζόμενων στα τμήματα μα¬ 
θητείας Ι.Ε.Κ. καθορίζεται σε τριάντα (30). Στα εργαστη¬ 
ριακά μαθήματα, στο πλαίσιο του Προγράμματος Μα¬ 
θητείας στο Ι.Ε.Κ. και σύμφωνα με τον αναλυτικό οδηγό 
σπουδών της αντίστοιχης ειδικότητας, όταν ο αριθμός 
των καταρτιζόμενων υπερβαίνει τους δεκαπέντε (15), 
δύναται να τοποθετείται δεύτερος εκπαιδευτής. 

6. Οι σπουδαστές των δημοσίων Ι.Ε.Κ. που έχουν δικαί¬ 
ωμα έγγραφης στο «Πρόγραμμα Μαθητείας Ι.Ε.Κ.», κα¬ 
τόπιν σχετικής δημόσιας πρόσκλησης της Γ.Γ.Δ.Β.Μ.Ν.Γ. ή 
του αρμόδιου δημόσιου φορέα που υλοποιεί Πρόγραμ¬ 
μα Μαθητείας ΙΕΚ, η οποία δίνει την αρχική έγκριση λει¬ 
τουργίας των αντίστοιχων τμημάτων μαθητείας, καλού¬ 
νται να υποβάλουν ηλεκτρονική αίτηση ως υποψήφιοι 
για συμμετοχή στην εκπαιδευτική δομή που πραγματο¬ 
ποιείται Πρόγραμμα Μαθητείας στην ειδικότητα τους. 
Στη δημόσια πρόσκληση περιγράφονται αναλυτικά οι 
διαδικασίες: υποβολής αιτήσεων και δικαιολογητικών, 

κατάρτισης προσωρινού πίνακα κατάταξης, υποβολής 
ενστάσεων και οριστικού πίνακα κατάταξης καθώς και 
οι αντίστοιχες προθεσμίες. 

Η δημόσια πρόσκληση μπορεί να περιλαμβάνει επι¬ 
πλέον προϋποθέσεις εισαγωγής ή και επιπλέον κριτήρια 
κατάταξης ανάλογα με την ειδικότητα. 

7. Ειδικότερα για τα ιδιωτικά Ι.Ε.Κ., η πρόσκληση εκ- 
δίδεται από το οικείο ιδιωτικό Ι.Ε.Κ. σύμφωνα με τον 
προγραμματισμό και κατόπιν θεώρησης του αρμόδιου 
τμήματος της Διεύθυνσης Διά Βίου Μάθησης και απευ¬ 
θύνεται σε εγγεγραμμένους στο οικείο Ι.Ε.Κ. σπουδαστές. 

Η ως άνω παράγραφος 6 του παρόντος άρθρου ισχύει 
κατ' αναλογία και για τα ιδιωτικά Ι.Ε.Κ. 

8. Σε περίπτωση που ο αριθμός των υποψηφίων εί¬ 
ναι μεγαλύτερος από τις προσφερόμενες θέσεις ανά 
ειδικότητα, για την επιλογή των καταρτιζόμενων για το 
Πρόγραμμα Μαθητείας Ι.Ε.Κ. η κατάταξη γίνεται βάσει 
του Μέσου Όρου (Μ.Ο.) της βαθμολογίας των τρίτου 
και τέταρτου εξαμήνου κατάρτισης (Γ.Μ.Ο.Β. εξαμήνου, 
σύμφωνα με το άρθρο 19 του παρόντος). 

Όσον αφορά στα δημόσια Ι.Ε.Κ., η μοριοδότηση των 
υποψηφίων προκύπτει από πληροφοριακό σύστημα.Τα 
αντίστοιχα δικαιολογητικά κατατίθενται στο Ι.Ε.Κ. στο 
οποίο δημιουργείται τμήμα μαθητείας ή αναζητούνται 
από τον φάκελο καταρτιζομένου που τηρείται στο Ι.Ε.Κ. 
φοίτησης. 

Όσο αφορά στα ιδιωτικά Ι.Ε.Κ., η μοριοδότηση των 
υποψηφίων γίνεται με ευθύνη του Διευθυντή του οικείου 

Ι.Ε.Κ. 

Τα αποτελέσματα επιλογής των καταρτιζομένων για 
το τμήμα Μαθητείας για κάθε ειδικότητα, στο εξής 
«μαθητευόμενοι», ανακοινώνονται από το οικείο Ι.Ε.Κ. 
Οι υποψήφιοι που πληρούν τα κριτήρια της πρόσκλη¬ 
σης και έχουν οι ίδιοι αναζητήσει και λάβει βεβαίωση 
δέσμευσης εργοδότη, καταλαμβάνουν θέση στο τμήμα 
εκτός σειράς, με την προϋπόθεση ότι η συγκεκριμένη 
θέση προσφέρεται κατά τη στιγμή που το τμήμα Μαθη¬ 
τείας λαμβάνει οριστική έγκριση λειτουργίας. 

9. Τα κατά τόπους Δ.Ι.Ε.Κ. οφείλουν να εξυπηρετήσουν 
διαδικασίες μετεγγραφής στο Δ.Ι.Ε.Κ. που πραγματοποι¬ 
είται τμήμα Μαθητείας κατά την περίοδο της έναρξης 
του προγράμματος Μαθητείας. 

10. Τα Ι.Ε.Κ. δύνανται να συγκροτούν τμήματα Μαθη¬ 
τείας σε όλες τις ειδικότητες ανάλογα με τις προσφε¬ 
ρόμενες θέσεις και την εκδήλωση ενδιαφέροντος των 
καταρτιζομένων, σύμφωνα με τα Προγράμματα Σπου¬ 
δών Μαθητείας. 

Τα Προγράμματα Σπουδών Μαθητείας των ειδικοτή¬ 
των πληρούν τις προδιαγραφές ποιότητας, με βάση το 
εγκεκριμένο Πλαίσιο Ποιότητας καθώς και τα κριτήρια 
τα οποία είναι συμβατά με τα ισχύοντα αντίστοιχα επαγ¬ 
γελματικά περιγράμματα του Ε.Ο.Π.Π.Ε.Π. 

11. Η ποιότητα του συνόλου των διαδικασιών που αφο¬ 
ρούν στην προετοιμασία, την εφαρμογή και τα τελικά 
αποτελέσματα τόσο για την παροχή της κατάρτισης στο 
Ι.Ε.Κ. («Πρόγραμμα Μαθητείας στο Ι.Ε.Κ.»), όσο και στον 
χώρο εργασίας («Πρόγραμμα Μαθητείας στον χώρο ερ¬ 
γασίας»), διασφαλίζεται με την υιοθέτηση των αρχών 
Πλαισίου Ποιότητας Μαθητείας. 


Άρθρο 3.Γ 

Υποχρεώσεις των εργοδοτών που συμμετέχουν 
στην υλοποίηση του Προγράμματος Μαθητείας 

Ι.Ε.Κ. 

1. Οι εργοδότες οφείλουν να εφαρμόζουν τις αρχές του 
Πλαισίου Ποιότητας Μαθητείας (ΦΕΚ 491Β720-2-2017). 

2. Μεταξύ του εργοδότη και του μαθητευόμενου συ- 
νάπτεται «Σύμβαση Μαθητείας», η οποία θεωρείται από 
τον Διευθυντή του οικείου Ι.Ε.Κ. και καθορίζει τους όρους 
υλοποίησηςτου Προγράμματος Μαθητείας Ι.Ε.Κ. Η Σύμ¬ 
βαση Μαθητείας συντάσσεται σε τρία (3) πρωτότυπα και 
λαμβάνουν από ένα ο εργοδότης, το Ι.Ε.Κ. και ο μαθη- 
τευόμενος. Ο εργοδότης τηρεί τους όρους της Σύμβασης 
Μαθητείας και του Προγράμματος Σπουδών Μαθητείας. 
Η Σύμβαση Μαθητείας είναι δυνατόν: α) να καταγγελθεί 
σύμφωνα με την ισχύουσα νομοθεσία από τους συμβαλ¬ 
λόμενους, β) να ακυρωθεί με απόφαση του Διευθυντή 
του οικείου Ι.Ε.Κ., μετά από εισήγηση του υπεύθυνου 
εκπαιδευτή του Ι.Ε.Κ., ο οποίος είναι αρμόδιος για την 
παρακολούθηση και τον έλεγχο του προγράμματος μά¬ 
θησης στον χώρο εργασίας. 

3. Ο εργοδότης ορίζει έμπειρο στέλεχος ως «εκπαι¬ 
δευτή στον χώρο εργασίας», ο οποίος αναλαμβάνει την 
αποτελεσματική υλοποίηση των εκπαιδευτικών δραστη¬ 
ριοτήτων στο χώρο εργασίας, την παρακολούθηση της 
προόδου του εκπαιδευόμενου και την ανατροφοδότηση 
του υπεύθυνου εκπαιδευτή στο Ι.Ε.Κ. 

4.0 εκπαιδευτής στον χώρο εργασίας δύναται να έχει 
παρακολουθήσει επιμορφωτικό πρόγραμμα, για την 
εφαρμογή της Μαθητείας. Ο εργοδότης παρέχει κάθε 
διευκόλυνση στον υπεύθυνο εκπαιδευτή για τη συμμε¬ 
τοχή του στο εν λόγω πρόγραμμα επιμόρφωσης. 

5. Ο εργοδότης πρέπει να διαθέτει τις κατάλληλες 
εγκαταστάσεις για την εκπαίδευση στον χώρο του στη 
συγκεκριμένη ειδικότητα, τα κατάλληλα μέσα και τον 
κατάλληλο εξοπλισμό. 

6.0 εργοδότης μεριμνά για την τήρηση των όρων υγι¬ 
εινής και ασφάλειας εργασίας, που προβλέπονται από τις 
κείμενες διατάξεις, για την προστασία των εργαζομένων. 
Επίσης οφείλει να παρέχει τα απαραίτητα ατομικά μέσα 
προστασίας στους μαθητευόμενους. 

7. Ο εργοδότης οφείλει να ενημερώνει τον μαθητευ- 
όμενο για τις δραστηριότητες, τα αντικείμενα και τους 
τομείς του και να τον εντάσσει ομαλά στο εργασιακό 
περιβάλλον. 

8. Ο εργοδότης οφείλει να συνεργάζεται με το Ι.Ε.Κ. 
για την υλοποίηση του Προγράμματος Μαθητείας στον 
χώρο εργασίας, όπως αυτό ορίζεται από τις προδια¬ 
γραφές του Προγράμματος Σπουδών Μαθητείας για 
τη συγκεκριμένη ειδικότητα, και να αναθέτει στον μα- 
θητευόμενο εργασίες, σύμφωνα με τα οριζόμενα στο 
Πρόγραμμα αυτό. 

9.0 εργοδότης οφείλει να τηρεί όλα τα μέσα (ηλεκτρο¬ 
νικά και έντυπα) για την παρακολούθηση της υλοποίησης 
της μαθητείας στον χώρο εργασίας, ήτοι: α) Μηνιαίο Δελ¬ 
τίο Απασχόλησης Μαθητευόμενου, το οποίο συμπληρώ¬ 
νεται σε ημερήσια βάση από τον μαθητευόμενο και στο 
τέλος κάθε μήνα σφραγίζεται και υπογράφεται από τον 
υπεύθυνο της επιχείρησης και αποστέλλεται στο Ι.Ε.Κ., 

β) Ημερολόγιο Μάθησης που συμπληρώνεται σε καθη¬ 
μερινή βάση από τον μαθητευόμενο, σε συνεργασία με 
τον εκπαιδευτή του χώρου εργασίας που τον επιβλέπει, 
και υποβάλλεται σε μηνιαία βάση στο Ι.Ε.Κ., καθώς και 
κάθε άλλο έγγραφο που προβλέπεται από τις σχετικές 
εγκυκλίους. 

10. Ο εργοδότης οφείλει να καταχωρεί στο Πληρο¬ 
φοριακό Σύστημα Εργάνη του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης το 
έντυπο Ε3.4 Αναγγελία Έναρξης/Μεταβολών Σύμβασης 
Μαθητείας σύμφωνα με τις ισχύουσες διατάξεις, την 
έναρξη την Μαθητείας ή τη διακοπή αυτής για κάθε μα¬ 
θητευόμενο που απασχολεί. 

11.0 εργοδότης υποχρεούται να παρέχει κάθε δυνατή 
υποστήριξη στον μαθητευόμενο για την εκπαίδευση του 
στο Ι.Ε.Κ. 

Άρθρο 3.Δ 

Υποχρεώσεις και δικαιώματα των μαθητευόμενων 

1.0 μαθητευόμενος οφείλει: 

α) Στο πλαίσιο του Προγράμματος Μαθητείας να πα¬ 
ρακολουθεί το «Πρόγραμμα Μαθητείας στο Ι.Ε.Κ.», σύμ¬ 
φωνα με το Πρόγραμμα Σπουδών Μαθητείας. 

β) Παράλληλα με το «Πρόγραμμα Μαθητείας στο Ι.Ε.Κ.» 
να συμμετέχει στο «Πρόγραμμα Μαθητείας στον χώρο 
εργασίας». 

γ) Να εκτελεί κάθε εργασία που του αναθέτει ο υπεύ¬ 
θυνος γι' αυτόν εκπαιδευτής στο Ι.Ε.Κ. και ο υπεύθυνος 
εκπαιδευτής στο χώρο εργασίας, σύμφωνα με τα οριζό¬ 
μενα στο Πρόγραμμα Σπουδών Μαθητείας. 

δ) Να τηρεί τους όρους υγιεινής και ασφάλειας εργα¬ 
σίας της επιχείρησης. 

ε) Να τηρεί το ωράριο του «Προγράμματος Μαθητείας 
στον χώρο εργασίας». 

στ) Να σέβεται την κινητή και ακίνητη περιουσία της 
επιχείρησης. 

ζ) Να συνεργάζεται αρμονικά με τα στελέχη της επι¬ 
χείρησης. 

η) Να μη δημιουργεί προβλήματα σε πελάτες ή συνερ¬ 
γάτες της επιχείρησης. 

θ) Ναενημερώνει έγκαιρα τους Υπευθύνους του Ι.Ε.Κ., 
σε περίπτωση που δημιουργηθεί κάποιο πρόβλημα στη 
συνεργασία του με την επιχείρηση. 

ι) Να προσκομίζει, όπου απαιτείται, όλες τις απαραίτη¬ 
τες ιατρικές βεβαιώσεις για την εξάσκηση του επαγγέλ¬ 
ματος και να συμπληρώνει έγκαιρα όλα τα έντυπα Μαθη¬ 
τείας (παρουσιολόγια, έντυπο προόδου μαθητευομένου 
κ.λπ.) σε συνεργασία με τον υπεύθυνο Εκπαιδευτή τόσο 
του Ι.Ε.Κ. όσο και του χώρου εργασίας. 

ια) Να συνυπογράψει τη Σύμβαση Μαθητείας με τον 
φορέα απασχόλησης. 

ιβ) Με την ολοκλήρωση του «Προγράμματος Μαθητεί¬ 
ας στον χώρο εργασίας», να συμμετέχει στη διαδικασία 
της αξιολόγησης της μαθητείας. 

ιγ)Το όριο απουσιών του «Προγράμματος Μαθητείας 
στο Ι.Ε.Κ.» δεν μπορεί να υπερβαίνει το 10% του συνο¬ 
λικού αριθμού ωρών. Σε περιπτώσεις ασθένειας με κα¬ 
τάθεση δικαιολογητικού από Δημόσιο φορέα μπορεί το 
παραπάνω ποσοστό να αυξάνεται κατά 5%. 


ιδ) Το όριο απουσιών του «Προγράμματος Μαθητεί¬ 
ας στον χώρο εργασίας» δεν μπορεί να υπερβαίνει το 
σύνολο των κανονικών αδειών και αδειών ασθένειας 
σύμφωνα με την κείμενη νομοθεσία. 

ιε) Σε περίπτωση υπέρβασης ενός εκ των παραπάνω 
ορίων ο ωφελούμενος της Μαθητείας χάνει την ιδιό¬ 
τητα του μαθητευόμενου και διακόπτεται η φοίτηση 
του στο Πρόγραμμα Μαθητείας Ι.Ε.Κ. με απόφαση του 
Δ/ντή του Ι.Ε.Κ. 

2.0 μαθητευόμενος έχει τα ακόλουθα δικαιώματα: 

α) Στον μαθητευόμενο παρέχεται αμοιβή σύμφωνα με 
τις κείμενες διατάξεις. 

β) Στον μαθητευόμενο εφαρμόζονται οι διατάξεις των 
άρθρων 657 - 658 του Αστικού Κώδικα σε περίπτωση 
απουσίας λόγω ασθένειας. 

γ) Ο μαθητευόμενος δικαιούται, κατά τη διάρκεια 
του Προγράμματος, τις κανονικές άδειες των μισθωτών 
που προβλέπονται από τις ισχύουσες διατάξεις του ν. 
1346/1983, όπως ισχύει. 

δ) Ο μαθητευόμενος δικαιούται κατάρτιση, η οποία 
τον οδηγεί σε συγκεκριμένα μαθησιακά αποτελέσματα, 
σύμφωνα με τα Προγράμματα Σπουδών, ανεξάρτητα 
από τον εργασιακό χώρο στον οποίο πραγματοποιείται 
το Πρόγραμμα Μαθητείας στον χώρο εργασίας. 

ε) Ο μαθητευόμενος έχει δικαίωμα να ενημερώνεται 
σχετικά με τα επαγγελματικά του δικαιώματα από τον 
εκπαιδευτή της ειδικότητας που είναι υπεύθυνος για την 
παρακολούθηση του «Προγράμματος Μαθητείας στον 
χώρο εργασίας». 

στ) Ο μαθητευόμενος έχει δικαίωμα να αναφέρει στον 
Διευθυντή ή στον υπεύθυνο εκπαιδευτή του Ι.Ε.Κ. τη μη 
τήρηση των όρων της Σύμβασης και της εργατικής νο¬ 
μοθεσίας. 

ζ) Ο μαθητευόμενος για σοβαρούς λόγους και με τη 
σύμφωνη γνώμη του Διευθυντή του Ι.Ε.Κ., δύναται να 
ζητήσει τη διακοπή της Σύμβασης Μαθητείας στην επι¬ 
χείρηση και την τοποθέτηση του σε άλλη επιχείρηση, 
εάν είναι εφικτό, για τη συνέχιση του προγράμματος. 

Άρθρο 3Ε 

Εποπτεία εφαρμογής και Αξιολόγηση 
του «Προγράμματος Κατάρτισης Μαθητείας 
στον χώρο εργασίας». 

1 .Το «Πρόγραμμα Μαθητείας Ι.Ε.Κ.» υλοποιείται από το 
Υπουργείο Παιδείας, Έρευνας και Θρησκευμάτων. 

2. Την ευθύνη τοποθέτησης σε χώρους εργασίας των 
καταρτιζομένων, καθώς και όλα τα σχετικά με αυτή, 
έχουν τα δημόσια Ι.Ε.Κ. και ο Ο.Α.Ε.Δ. από κοινού, μέσω 
των Κ.Π.Α. του Ο.Α.Ε.Δ. Για τα ιδιωτικά Ι.Ε.Κ. η ως άνω 
ευθύνη ανήκει στο οικείο Ι.Ε.Κ. 

3. Η παρακολούθηση της υλοποίησης του «Προγράμ¬ 
ματος Μαθητείας στον χώρο εργασίας» και η ευθύνη 
συντονισμού για την εφαρμογή του Προγράμματος Μα¬ 
θητείας, ανήκει στο οικείο Ι.Ε.Κ. 

4. Η αξιολόγηση του «Προγράμματος Μαθητείας Ι.Ε.Κ.» 
αφορά την αξιολόγηση των αποτελεσμάτων μάθησης 
των μαθητευομένων και πραγματοποιείται: 

α. Στο Ι.Ε.Κ. («Πρόγραμμα Μαθητείας στο Ι.Ε.Κ.»). 

β. Στον χώρο εργασίας («Πρόγραμμα Μαθητείας στον 
χώρο εργασίας»). 

Η αξιολόγηση στο Ι.Ε.Κ. περιλαμβάνει τελική εξέταση, 
η οποία διεξάγεται σύμφωνα με τα προβλεπόμενα στο 
άρθρο 18 του παρόντος. 

Η αξιολόγηση στο χώρο της επιχείρησης είναι περι¬ 
γραφική και πραγματοποιείται με βάση αα. το Ημερο¬ 
λόγιο Μάθησης του προγράμματος, ββ. την πρόοδο 
υλοποίησης των έργων (ρΐΌ]θςΐ5), που αποτυπώνεται 
περιληπτικά στο Ημερολόγιο Μάθησης, εφόσον η πραγ¬ 
ματοποίηση τους ορίζεται στη Σύμβαση Μαθητείας, γγ. 
την τελική εξέταση, επίδειξη δεξιοτήτων και παρουσίαση 
των έργων (ρΐΌ|θςΐ5) σε πραγματική ή ψηφιακή μορφή. 

Ο επόπτης της επιχείρησης με βάση τα παραπάνω συ¬ 
ντάσσει την έκθεση που περιλαμβάνει την περιγραφική 
αξιολόγηση του Προγράμματος Μαθητείας στο χώρο 
εργασίας για τον κάθε μαθητευόμενο. 

Με την ολοκλήρωση του Προγράμματος Μαθητείας 
Ι.Ε.Κ. και αφού χαρακτηριστεί επαρκής η παρουσία του 
μαθητευόμενου στον χώρο εργασίας και στην εκπαι¬ 
δευτική δομή, ο επόπτης της Μαθητείας στο Ι.Ε.Κ. εκδί¬ 
δει Βεβαίωση επιτυχούς ολοκλήρωσης της Μαθητείας, 
λαμβάνοντας υπόψη τη βαθμολογία του προγράμματος 
Μαθητείας στο Ι.Ε.Κ. και την έκθεση περιγραφικής αξιο¬ 
λόγησης του μαθητευομένου για το Πρόγραμμα Μαθη¬ 
τείας στο χώρο εργασίας. 

Για τα ιδιωτικά Ι.Ε.Κ. η βεβαίωση θεωρείται από το αρ¬ 
μόδιο τμήμα της Διεύθυνσης Διά Βίου Μάθησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Μαρτίου 2017 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. 56203/Κ1 (4) 

Επικαιροποίηση Άδειας Κολλεγίου «ΟΤΥ ΙΙΝΙΤΥ 
(ΙΟΕΙ-ΕΟΕ» στην εταιρεία «ΟΤΥ II ΕΚΠΑΙΔΕΥΤΙΚΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ». 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των υποπαραγράφων 3 περ. 14, 4, 7 
και 19, περ. 1 α, 2α και β, της παραγράφου 0 του άρθρου 
πρώτου του ν. 4093/2012 «Έγκριση Μεσοπρόθεσμου 
Πλαισίου Δημοσιονομικής Στρατηγικής 2013 - 2016 - 
Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγι¬ 
κής 2013-2016» (ΦΕΚ 222 Α') όπως ισχύουν. 

2. Τις διατάξεις του ν. 3919/2011 (ΦΕΚ 33/Α72-3-2011) 
«Αρχή της επαγγελματικής ελευθερίας, κατάργηση αδι¬ 
καιολόγητων περιορισμών στην πρόσβαση και άσκηση 
επαγγελμάτων» παρ. 1 του άρθρου 3 «Κατάργηση αδι¬ 
καιολόγητων απαιτήσεων προηγούμενης διοικητικής 
άδειας για την άσκηση επαγγελμάτων». 

3. Τις διατάξεις του άρθρου 17, παρ. 1,2 και 3 « Αναδι¬ 
άρθρωση της Δευτεροβάθμιας Εκπαίδευσης και λοιπές 
διατάξεις » (ΦΕΚ 193/Α717-9-2013). 


4. Το αριθμ. 70 (ΦΕΚ 114/Α722-9-2015) προεδρικό δι¬ 
άταγμα που αφορά στην Ανασύσταση των Υπουργείων 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων. 

5. Το αριθμ. 125 (ΦΕΚ 210/Α75-11-2016) προεδρικό 
διάταγμα που αφορά στο διορισμό του Κωνσταντίνου 
Γαβρόγλου του Βασιλείου στη θέση του Υπουργού Παι¬ 
δείας, Έρευνας και Θρησκευμάτων και στο διορισμό 
του Δημητρίου Μπαξεβανάκη του Σόλωνα στη θέση 
του Υφυπουργού Παιδείας, Έρευνας και Θρησκευμάτων. 

6. Τη με αρ. 151678/ΙΑ/3-12-2012 (ΦΕΚ 3324 Β') από¬ 
φαση «Καθορισμός απαιτούμενων δικαιολογητικών για 
τη χορήγηση, την τροποποίηση και την επικαιροποίηση 
άδειας Ιδιωτικού Σχολείου Πρωτοβάθμιας και Δευτερο¬ 
βάθμιας εκπαίδευσης, Κολλεγίου, Φροντιστηρίου και Κέ¬ 
ντρου Ξένων Γλωσσών, Ιδιωτικού Ινστιτούτου Επαγγελ¬ 
ματικής Κατάρτισης (I.Ι.Ε.Κ), Κέντρου Διά Βίου Μάθησης 
Επιπέδου Ένα και Κέντρου Διά Βίου Μάθησης Επιπέδου 
Δύο σε φυσικά, νομικά πρόσωπα, ενώσεις προσώπων 
και ΝΠΔΔ.». 

7. Τη μεαρ. 34566/ΙΑ/12-3-2013 (ΦΕΚ756 Β') απόφαση 
«Τροποποίηση της αριθμ. 10135/18-11-2012 υπουργικής 
απόφασης «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παράγραφο Θ του ΠΡΩΤΟΥ ΑΡ¬ 
ΘΡΟΥ του ν. 4093/2012». 

δ.Τηναριθ. 178761/Γ2/9-11-2015 απόφαση του Πρω¬ 
θυπουργού (ΦΕΚ 803/Τεύχος υπαλλήλων Ειδικών θέσε¬ 
ων/1 0-11-2015) που αφορά στην Αποδοχή παραίτησης 
του Γενικού Γραμματέα Διά Βίου Μάθησης και Νέας 
Γενιάς και στον διορισμό Γενικού Γραμματέα Διά Βίου 
Μάθησης και Νέας Γενιάς, του Υπουργείου Παιδείας, 
Έρευνας και Θρησκευμάτων. 

9. Την αριθμ. 201408/Υ1 / 25-11-2016 κοινή απόφα¬ 
ση του Πρωθυπουργού και του Υπουργού Παιδείας 
(ΦΕΚ 3818/Β728-11-2016) που αφορά στην «Ανάθεση 
αρμοδιοτήτων στον Υφυπουργό Παιδείας, Έρευνας και 
Θρησκευμάτων, Δημήτριο Μπαξεβανάκη». 

10. Την αριθμ. 93258/ΑΙ/12-6-2015 (ΦΕΚ 1185/Β7 
19-6-15) απόφαση του Υπουργού Παιδείας περί «Με¬ 
ταβίβασης δικαιώματος υπογραφής με εντολή Υπουρ¬ 
γού στον Γενικό Γραμματέα Διά Βίου Μάθησης και Νέας 
Γενιάς του Υπουργείου Πολιτισμού, Παιδείας και Θρη¬ 
σκευμάτων και στους Προϊσταμένους Διευθύνσεων και 
Τμημάτων της ΓΓΔΒΜΝΓ». 

11. Την αριθμ. 108276/1Α/5-8-2013 (ΦΕΚ 2019/Β/ 
16-8-2013) απόφαση χορήγησης άδειας Κολλεγίου με 
το διακριτικό τίτλο «ΟΤΥ ΙΙΝΙΤΥ ΘΟΕΕΕΘΕ» στην εται¬ 
ρεία «ΟΤΥ υ ΕΚΠΑΙΔΕΥΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ», με έδρα την Αθήνα. 

12. Την αριθμ. ΔΑ/1917/19-01 -2017 απόφαση της υπ' 
αριθμ. 252/19-01 -2017 Συνεδρίασης του Δ.Σ. του ΕΟΠ- 
ΠΕΠ « Διατύπωση Θετικής Γνώμης προς το Υπουργείο 
Παιδείας, Έρευνας και Θρησκευμάτων ως προς τη συν¬ 
δρομή των κτιριολογικών προϋποθέσεων του ν. 4093/ 
2012 όπως τροποποιήθηκε και ισχύει για χορήγηση 
άδειας Κολλεγίου και αναφέρεται στον πίνακα 1. 

13. Τη με αρ. πρωτ. 109499/04-7-2016 αίτηση επικαι- 
ροποίησης άδειαςτου νομίμου εκπροσώπου της εταιρεί- 

ας μετά συνημμένα σε αυτή απαραίτητα δικαιολογητικά. 

14. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

Την επικαιροποίηση της αριθμ. 108276/1Α/5-8-2013 
(ΦΕΚ 2019/Β716-8-2013) απόφαση χορήγησης άδειας 
Κολλεγίου με το διακριτικό τίτλο «ϋΤΥΙΙΝΠΎ (ΙΟΕΕΕ6Ε» 
στην εταιρεία «ϋΤΥ υ ΕΚΠΑΙΔΕΥΤΙΚΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ», με έδρα την Αθήνα και κτιριακή 
δομή του Κολλεγίου: 

Α. Επί της οδού Καρύτση 1 στην Αθήνα, Τ. Κ. 10561, με 
δυναμικότητα τριάντα επτά (37) ατόμων. 


Β. Επί της οδού Θησέως 15-17 στην Αθήνα, Τ.Κ. 10561, 
με δυναμικότητα εβδομήντα πέντε (75) ατόμων. 

Η επικαιροποίηση της άδειας ισχύει για την επόμενη 
διετία και άρχεται από την ημερομηνία δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 31 Μαρτίου 2017 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























